6,07 €Zľava 12%
bežná cena: 6,90 €
Zadajte váš email a budeme vás informovať, keď bude produkt naskladnený.
"Silná novéna, ktorá zanecháva dojem."
Už od 17. storočia sa katolíci, ktorí čelia zdanlivo neprekonateľným prekážkam, obracajú v špeciálnej novéne na Pannu Máriu, rozväzovačku uzlov, a prosia ju o nebeské orodovanie. V knihe Živá novéna k Panne Márii, rozväzovačke uzlov oživuje skúsená novinárka Marge Fenelonová túto starodávnu tradíciu a dopĺňa ju novými modlitbami, určenými súčasnému katolíkovi....
Popis
Recenzie28
Recenzia z blogu
Názor kritikov
"Silná novéna, ktorá zanecháva dojem."
Už od 17. storočia sa katolíci, ktorí čelia zdanlivo neprekonateľným prekážkam, obracajú v špeciálnej novéne na Pannu Máriu, rozväzovačku uzlov, a prosia ju o nebeské orodovanie. V knihe Živá novéna k Panne Márii, rozväzovačke uzlov oživuje skúsená novinárka Marge Fenelonová túto starodávnu tradíciu a dopĺňa ju novými modlitbami, určenými súčasnému katolíkovi.
Tieto jedinečné zamyslenia sú späté s deviatimi miestami vo Svätej zemi, ktoré ako pútnik navštívil pápež František v roku 2014. Prostredníctvom miest ako Betlehem, Olivová hora či Jeruzalemský chrám pomáha autorka čitateľom objaviť "uzly" alebo neriešiteľné situácie vo svojich životoch a nájsť pokoj.
Kniha je cirkevne schválená a v roku 2016 sa v USA umiestnila v súťaži Asociácie katolíckych vydavateľov na druhom mieste v sekcii Inšpiratívnych kníh.
Jazykslovenský jazyk
Imprimaturáno
Počet strán198 strán
Väzbaviazaná väzba (tvrdá)
Rozmer105 x 148 mm
PrekladateľPavol Petrík
Pôvodný názovOur Lady, Undoer of Knots - A Living Novena
ISBN9788089866113
ID25705
4,9 z 5
28 recenzií
Pridajte svoje hodnotenie
Mariánska úcta je v našom vydavateľstve citeľne prítomná. Vydaním tejto knihy sme chceli, aby ľudia, ktorí ju budú čítať, zakúsili osobitnú starostlivosť Panny Márie a to v prvom rade ako svojej Mamy. Mamy, ktorá nás pozná tak, ako to vie len mama a Mamy, ktorá pre nás vyprosí aj nemožné. Ak ešte takúto skúsenosť nemáte, pobožnosť tejto živej novény môže byť štartovacou čiarou, odkiaľ vyrazíte na dobrodružnú cestu Domov...
3. apríla 2019
Skvelý sprievodca vnútrom človeka. Zamyslenia Marge Fenelonovej sú vecné, neplávajú zbytočne po povrchu a idú do hĺbky. Veľkým pozitívom sú pre mňa autentické výroky pápeža Františka pri jednotlivých dňoch, ktorého slová často v našich srdciach padajú do úrodnej pôdy. Veľmi vydarená novéna, no odporúčam si na ňu nájsť dostatok času, pretože ak to s rozväzovaním uzlov myslíme vážne, potrebujeme sa stíšiť a nechať pôsobiť Ducha Svätého, nech na orodovanie Panny Márie koná svoje dielo. Veľmi aktuálne a hodnotné dielo. Odporúčam.
25. októbra 2020
Novéna na pomoc veriacim, ktorých život alebo život ich blízkych je trochu zamotaný problémami...
Výborná kniha s veľmi zaujímavými a trefnými zamysleniami. Odporúčam.
Krásna, uzdravujúca, "živá" novéna. Vrelo odporúčam :).
Nádherná. Treba si na ňu vyhradiť viac času, aby ste si v pokoji mohli túto silnú modlitbu "vychutnať" a zveriť Matke Božej svoje ťažkosti a problémy. Pre tých, ktorí navštívili alebo sa chystajú putovať do Svätej Zeme odporúčam o to viac.
9. marca 2020
Pre moju potrebu je táto novéna vyhovujúca.
22. februára 2020
Teraz sa ju modlím pred ružencom.
8. októbra 2019
Zaujímavo napísaná kniha.
Výborná kniha.
Všetci ju dobre poznáme: Pannu Máriu lurdskú i fatimskú, ružencovú či škapuliarsku, sedembolestnú aj snežnú. Rôzne druhy, formy a spôsoby úcty k jednej a stále tej istej Panne Márii sú dnes najmä vďaka jej zjaveniam na rôznych kontinentoch rozšírené po celom svete. Počuli ste už však o Panne Márii, rozväzovačke uzlov? Ak ste silu jej pomoci ešte nemali šancu okúsiť, v útlej knižke Marge Fenelonovej: Živá novéna k Panne Márii, rozväzovačke uzlovVám vydavateľstvo Zachej.sk umožňuje napraviť zameškané.
Možno Vás prekvapí fakt, že obraz Panny Márie, rozväzovačky uzlov, ktorý sa stal známym najmä vďaka pápežovi Františkovi len nedávno, má svoje korene už v 17. storočí. Príbeh jeho vzniku je sám osebe zázrakom: Manželstvu nemeckého šľachtica Wolfganga a Sophie Langenmantelovcov hrozil v roku 1612 rozpad. S pomocou jezuitu Jakoba Rema sa však vzťah podarilo zachrániť doslova Božím zásahom. V tej dobe bolo v Nemecku zvykom, že si ženích s nevestou počas svadobného obradu zviazali ruky hodvábnou stuhou na znak neporušiteľného zväzku medzi manželmi. Keď vzal otec Rem Wolfgangovu a Sophiinu stuhu do rúk a urobil s ňou gesto, ako keby rozväzoval všetky uzly, ktoré na nej rokmi vznikli, stuha zázračne zbelela. Asi netreba dodávať, že sa Wolfgang a Sophia zmierili práve vďaka tomuto zázraku. Po mnohých rokoch bol maliar Johann Schmidtner poverený namaľovaním obrazu pre rodinný oltár Langenmantelovcov. Inšpirovaný príbehom Wolfganga, Sophie a otca Rema napokon zobrazil Máriu, ktorá rozväzuje uzly na stuhe manželského života…
Knižka Marge Fenelonovej však nie je len znovuobjavením fascinujúcej histórie. Práve naopak; osobitne sa dotýka aktuálnej situácie celého sveta, Svätej Zeme i každého jedného z nás. Autorka približuje svetoznáme miesta Ježišovho života s nevídanou ľahkosťou, takže Vás kniha nadchne aj v prípade, ak je pre Vás Izrael neznámym pojmom. Živá novéna však nie je novénou v pravom zmysle slova, na aké sme v našom zabehnutom kresťanskom živote zvyknutí. V rutinnej každodennosti Vám totiž doslova ožije pred očami a umožní Vám jednotlivé dni novény nielen precítiť a premodliť, ale aj priamo prežiť.
Možno je to len náhoda, ale faktom zostáva, že 9 rôznych uzlov, ktoré novéna postupne rozväzuje, som sama počas deviatich dní zažila na vlastnej koži. Všetko to, čo som si každé ráno prečítala a premeditovala, som totiž zvláštnym spôsobom prostredníctvom rôznych situácií dostala v daný deň možnosť zakúsiť. Vravíte, že blúznim? Možno. Ešte doteraz mám však z novény Marge Fenelonovej zimomriavky na celom tele. Takýto hlboký duchovný zážitok som nemala už veľmi dávno.
Musím sa priznať, že ma úcta k Panne Márii neprestáva fascinovať; stále aktuálne heslo "koľko ľudí, toľko chutí" ma totiž špeciálne v tomto prípade núti zamyslieť sa nad dômyselnosťou a kreativitou Božieho plánu spásy. Náš Otec nám totiž okrem svojho Syna daroval i Jeho Matku, a to nielen raz, ale hneď mnohokrát a v rôznych podobách, aby si každý človek mohol nájsť "tú svoju". Som si istá, že už len spísaním a skúmaním na Slovensku známych pomenovaní Ježišovej matky by sme naplnili nejednu knihu… Nenechajte si však kvôli vlastnej "presýtenosti" tematikou ujsť toto jedinečné dielo. Živá novéna k Panne Márii, rozväzovačke uzlov je totiž svetlom, ktoré neprestáva svietiť ani v tých najtmavších chvíľach. Museli by ste byť slepí, aby ste toto svetlo prehliadli.
"Toto výnimočné a podnetné putovanie v pohodlí domova a modlitbový sprievodca pomôžu rozuzliť aj tie najťažšie uzly nášho života. Marge Fenelonová pri tvorbe tejto dojímavej novény spojila púť Svätého Otca do Svätej zeme, svoje vlastné skúsenosti z púte i novénu k Panne Márii, rozväzovačke uzlov zo 17. storočia. Treba si to prečítať!"
Donna‑Marie Cooper O'Boyle - moderátorka EWTN a autorka knihy Zakorenení v láske
---
"Marge Fenelonová hovorí o svojej púti do Svätej zeme a uvažuje o uzloch, ktoré tam brzdia mier. Tvorivo tieto skúsenosti prirovnáva k uzlom v našej duši, ktoré brzdia náš vnútorný pokoj. Táto novéna nás pozýva, aby sme spolu s pápežom Františkom predložili uzly našej duše Otcovi milosrdenstva skrze Máriu, rozväzovačku uzlov."
Kevin C. Rhoades - biskup diecézy Fort Wayne‑‑South Bend
---
"Pri čítaní tejto knihy som veľakrát cítila, že mi Duch Svätý hovorí do srdca. Spomínala som si na svoju cestu do Svätej zeme. Marge Fenelonová ponúka formu novény a pozýva nás na cestu po posvätných miestach, ktoré Svätý Otec navštívil počas svojej historickej púte. Každý deň sa rozväzuje iný uzol – nespravodlivosť, odlúčenosť, zmätok, beznádej, žiaľ a strata, nezhody, zrada, závisť, pýcha a súženie – ako ich pozorujeme na situácii v krajine, kde žil Ježiš, ale aj na situácii v našom vlastnom živote. Bola radosť prečítať si túto knihu."
Diana von Glahn - producentka a moderátorka relácie Veriaci cestovateľ
---
"Marge Fenelonová napísala knihu, ktorú by som chcela napísať aj ja! Margina krásna, evokujúca a poetická aplikácia novény na púť do Svätej zeme ma očarila. Nielenže mám pocit, ako keby som chodila po zemi, po ktorej chodil Ježiš a Mária, ale Margine vrúcne modlitby a meditácie mi pomohli lepšie pochopiť, ako Mária rozväzuje uzly nášho života – ak ju pozveme dnu. Či už ju čítate ako putovanie v pohodlí domova alebo ako denné zamyslenie, alebo sa ju budete modliť ako novénu, táto meditácia pod vedením Marge je absolútny poklad viery."
Woodeene Koenig‑Bricker - autorka knihy 365 svätých
---
"Pápež František vyniesol Pannu Máriu, rozväzovačku uzlov, zo skrytosti do živej reality našej každodennosti. Marge Fenelonová pripravila cestovnú mapu Svätej zeme a spojila ju s novénou, aby nám pomohla rozviazať uzly, ktoré nám najčastejšie bránia žiť život plný radosti. Táto kniha vás povzbudí vložiť stuhu svojho života do rúk Panny Márie a ona sa stane vašou tajomnou obhajkyňou. Kúpte si túto knihu. Čítajte ju, modlite sa s ňou a potom ju dajte niekomu, o kom viete, že hľadá slobodu pre utrápené srdce."
Lisa Wheeler - zakladateľka Carmel Communications
Nakupujte ešte výhodnejšie a získajte ešte výraznejšie zľavy, prípadne knihy zadarmo.
Staňte sa členom ZachejClubu
a získajte množstvo výhod:
Doručenie zadarmo nad 39 €
pri platbe vopred (platí pre vybrané služby)
Zľavy za vernosť
Zľava na novinky 10 %
História objednávok
Za každý nákup 3 % do peňaženky
Prelistovanie kníh
Nákup e-kníh a audiokníh
Pridávanie do Wishlist-u
Doručenie zadarmo nad 39 € pri platbe vopred (platí pre vybrané služby)
Overené zákazníkmiĎalšie hodnotenia
100%
dodacia lehota
kvalita komunikácie
* hodnotenia za posledných 90 dní
Peter, pred týždňom
Maximalna spokojnost
Katarína , 10.9.2023
Veľmi dobrá ponuka
Anna , 6.9.2023
Spokojná došlo to v poriadku
99 % zákazníkov
nás odporúča
Zdroj: Heureka.sk
ShopRoku 2021
Finalista - Knihy a e-čítanie
ShopRoku 2020
Finalista - Knihy a e-čítanie
ShopRoku 2019
Finalista - Knihy a e-čítanie
ShopRoku 2018
Víťaz - Knihy a e-čítanie
ShopRoku 2017
Víťaz - Knihy a e-čítanie
ShopRoku 2016
Víťaz - Knihy a e-čítanie
ShopRoku 2015
Finalista - Knihy a e-čítanie
ShopRoku 2014
Finalista - Zábava
ShopRoku 2021
Finalista - Knihy a e-čítanie